राष्ट्रिय फुटबल टोली मलेसियातर्फ
नेपाली राष्ट्रिय फुटबल टोली दुई अन्तर्राष्ट्रिय मैत्रीपूर्ण खेलका लागि बिहीबार मलेसिया गएको छ । नेपालले जेठ १९ मा मलेसिया र जेठ २३ मा चाइनिज ताइपेईसँग मैत्रीपूर्ण खेल खेल्दै छ ।
काठमाडौँ — नेपाली राष्ट्रिय फुटबल टोली दुई अन्तर्राष्ट्रिय मैत्रीपूर्ण खेलका लागि बिहीबार मलेसिया गएको छ । नेपालले जेठ १९ मा मलेसिया र जेठ २३ मा चाइनिज ताइपेईसँग मैत्रीपूर्ण खेल खेल्दै छ ।राष्ट्रिय फुटबल टोलीलाई बिहीबारै युवा तथा खेलकुद मन्त्रालयका सचिव कृष्णप्रसाद देवकोटा, अखिल नेपाल फुटबल संघका अध्यक्ष कर्माछिरिङ शेर्पालगायतले बिदाइ गरेका थिए । विराज महर्जनको कप्तानी र योहान कालिनको प्रशिक्षणमा रहेको २३ सदस्यीय टोली मलेसियामा खेलेर ताइपेई लाग्नेछ ।नेपाली टोलीमा गोलकिपर : किरण चेम्जोङ, विकेश कुथु, एलन न्यौपानेडिफेन्डर : विराज महर्जन, अनन्त तामाङ, सरोज दाहाल, रजिन धिमाल, सुमन अर्याल, देवेन्द्र तामाङ, अजित भण्डारी, रवि सिलवालमिडफिल्डर : रोहित चन्द, विक्रम लामा, सन्तोष तामाङ, सुमन बल, रवि पासवान, सुजल श्रेष्ठ, विशाल राई, तेज तामाङ तथा फरवार्ड : अभिषेक रिजाल, अञ्जन विष्ट, विमल राना, नवयुग श्रेष्ठ छन् ।